2000 BOMBAI
Com és la nostra filla?
Per què no ho vas dir?
Per què no em vas dir que eres viva i que teníem una filla?
No creus que m'ho devies?
No confiava en tu.
No confiaves en mi?
Com que no confiaves en mi? Jo t'estimava.
Vivies per al teu pare.
- Sí, perquè no coneixia res més. - Exacte.
Tens idea de les coses que he pensat aquests anys?
De vegades, desitjava que fossis morta,
per alliberar-me per fi d'aquest pes al cor.
El capítol de la Honey i el Bunny s'ha acabat. Ja està!
Però a vegades sentia
que eres a algun lloc, segura i feliç.
I que et feia bé no tenir-me,
perquè estàs millor sense mi.
Vol ser una agent.
Va guanyar dues medalles d'or de karate.
Parla quatre llengües.
Pot sobreviure 24 hores amb un batut de mango.
Pensa fredament en qualsevol situació.
Sap amagar-se i sortir del seu amagatall.
És molt forta mentalment.
Vol aprendre a disparar.
Diu que, si no l'hi ensenyo, aprendrà ella tota sola.
I, si no, algun dia n'aprendrà del seu pare.
Té el millor de tots dos.
I també el pitjor.
No la conec,
però sí que es nota
que l'has criat molt bé.
Bunny, estem llestos.
Sí. Hem de marxar.
Espero que sapigueu què heu de fer.
- Sí, ho sabem. - D'acord.
Bunny, estarem previnguts, d'acord?
Chacko, me'n sortiré. Torna amb la teva família.
- No, et... - T'he dit que te'n vagis.
- Gràcies. - Intenta no morir.
- No és el meu estil. - Vine aquí!
Busca't una xicota.
Què ha estat, això?
Té raó.
Això és per a tu i això, per a la Nadia.
Estan sincronitzats.
És un telèfon satèl·lit i un rastrejador.
Pots parlar amb ella quan vulguis o mirar on és.
Gràcies.
Cuida't.
Vols sentir una història?
Va de dos amics,
l'Ajay i en Vijay.
L'Ajay era orfe
i va tenir una vida difícil.
La vida el va tractar molt malament.
En Vijay, en canvi, era de família rica
i va tenir tot el que va voler.
Una bona vida.
Però tots dos tenien els mateixos somnis.
I van decidir treballar junts, com una família.
He llegit tots els informes.
Ets culpable de la mort d'en Rinzy.
Vas matar el cap de Citadel.
Vas matar el meu marit.
Tu també creus que vaig matar el meu germà?
¿I si et digués que...
no vaig trair en Rinzy?
Després que la nostra missió fallés, només teníem una opció.
Era molt difícil sortir d'allà.
Em pensava que en Rinzy era darrere meu
i que el veuria al punt de trobada.
El vaig esperar...
...durant molt de temps, però no va venir.
Després vaig començar a viure amagat.
Citadel m'havia etiquetat com a traïdor. Vaig haver de fer front a això, també.
Per què? Pel somni que teníem, Zooni.
El somni meu i d'en Rinzy.
No m'importava pagar-ne el preu.
Quin era el somni?
Ho vols saber?
Ho pots suportar?
Té a veure amb Citadel.
- Deixa'ns sols. - Sí, senyora.
2000 BOMBAI
Molta mantega. És el secret de les pastes.
Jo portava un cafè.
Com sabies que era aquí?
L'últim cop no ens vam veure, així que et vaig posar un localitzador.
Sabia que em seria útil.
Tinc una pistola.
Amb el dit al gallet.
No és veritat.
I jo no soc una amenaça.
No he vingut a crear-te problemes. Et puc ajudar.
Tinc informació important.
De què es tracta?
Tinc informació sobre la teva agència.
Algú de Citadel s'està comunicant amb en Vishwa.
Des de fa un any.
Amb en Vishwa? Des de fa un any?
Vols saber qui és el talp de la teva organització?
Havíem decidit...
que tots dos deixaríem Citadel junts i per sempre.
Citadel era la llar d'en Rinzy.
Mai no hauria pensat d'anar-se'n.
Quan el cor et duu en una direcció i el cervell, en una altra,
tot és molt feixuc.
Però, al final, tothom fa cas del cervell.
És difícil explicar què ens passava pel cap.
Crec que no ho entendries.
- Què us passava pel cap? - No te n'adones?
Ells ens condicionen.
Et diuen que només has de ser lleial a l'agència
i a res més.
Ni als amics, ni a la família, ni al país, a res.
Vam fer preguntes, en Rinzy i jo.
Vam qüestionar la doctrina de Citadel. Això és el que vam fer.
Vam dir: "Prou! Ja està bé."
Volíem crear la nostra pròpia organització.
I, dels errors que es cometen a Citadel,
n'hem d'aprendre, d'aquells errors,
i no repetir-los a la nostra organització.
Farem una organització gairebé perfecta. Això farem!
¿I vols que em fiï de la teva paraula i que em cregui
que tu i en Rinzy treballàveu contra Citadel?
De cap manera.
En tinc proves, Zooni.
Hi ha un lloc on deso els meus records.
Allà hi són les proves.
Feia anys que treballàvem en aquesta organització.
Havíem reclutat gent de tot el món.
Només teníem un somni:
la nostra pròpia organització contra Citadel.
En Rinzy ja no hi és,
però vull fer realitat el seu somni.
Crearé la meva pròpia fundació.
ZOONI - DIRECTORA, CITADEL ÍNDIA ÀLIES: ROOHI, RAGINI, ANITA, TINA, NEETA.
RINZY SHATSANG, EXDIRECTOR, CITADEL ÍNDIA.
La Zooni?
No.
Ha estat traint Citadel des de fa un any?
No és possible.
Les proves.
Aquí hi ha tota la informació.
No pot ser tan fàcil, oi?
Què vols a canvi?
- I si et dic que no vull res? - No m'ho creuré.
Escolta...
On és l'Armada?
Per què us estàveu barallant? Per això?
Això pertany al seu pare.
Era el teu heroi, oi?
El teu pare.
Però et va deixar aquí,
a l'orfenat,
tot sol.
Això és tot...
el que et va deixar.
És el meu anell!
I no deixaré que me'l prenguin.
Lluitar per aquest anell és inútil.
Els pots comprar a qualsevol cantonada.
Vols que te'n porti més demà?
Si vols lluitar...
fes-ho per obtenir
alguna cosa a canvi.
La teva força, la teva passió,
fes-les servir per al que importa.
No les malgastis.
Sí, senyor.
"Senyor", no. Digue'm "pare".
No has canviat la teva rutina.
Visites l'orfenat cada diumenge i repeteixes la mateixa història als nens.
La que em vas explicar a mi.
Allò era diferent, Rahi.
Et vaig dir que trobessis una causa per lluitar.
Una que valgués la pena.
És evident que te n'has oblidat, de tot.
Tu eres així:
tot energia...
i gens focalitzada.
Volies una oportunitat per canalitzar aquella energia.
I tu me la vas donar.
I, a canvi, jo et vaig donar tota la meva vida.
Estem en pau.
Et vaig dir...
que si et tornava a veure...
Que em mataries?
Ja ho sé, i, així i tot, soc aquí.
Perquè tinc una cosa...
que tu vols.
Un moment. Deixa'm acabar això.
M'ha d'acompanyar, senyora.
Comandament la vol fora.
Queda detinguda.
Qui de l'Alt Comandament?
Mireu, puc explicar...
Aviat, aquí hi haurà una pila d'agents.
Abans que vinguin,
val més que l'acompanyi fora.
S'estalviarà passar vergonya.
Enhorabona, pare.
Ningú havia convertit un agent de Citadel.
La Zooni et va ajudar a fugir de la cel·la.
Un cop fora, vas tornar a la teva amb l'ajuda de la Fundació.
I, després, vas ordenar als teus agents que capturessin la Honey
i la meva filla.
No és això el que volies?
Volies matar la Honey i la meva filla per l'Armada, oi?
- No és això, Rahi. - Va, agafa-ho.
S'ha acabat. S'ha acabat, pare.
Ja no tens cap motiu per perseguir la Honey ni la meva filla.
Què has fet?
Ets molt estret de mires, Rahi!
Tant de bo entenguessis la meva visió!
Tant de bo entenguessis com penso!
Ho he intentat, pare.
He intentat entendre't.
Saps? Si el meu gos...
de sobte es transforma en una serp i mossega,
de qui és la culpa, si no de mi mateix?
Podríem haver construït un món nou, només tu i jo.
El podríem haver dominat.
Jo no volia aquell món. No el volia.
No el volia llavors i no el vull ara!
Ets tu qui el volia, pare, no jo!
Només volia el meu petit món.
La meva família.
I no puc deixar que facis mal a la meva família.
I ara, què?
Em vols matar, oi? Va, fes-ho.
Va, fes-ho.
Vinga, covard!
No puc fer-ho.
Has fet molt per mi.
M'has donat molt.
Però ara...
deixa la meva família en pau.
Sisplau.
El Rahi que jo conec...
...el vaig criar amb molta cura.
Ell no hauria parlat tant.
Hauria vingut i m'hauria matat.
No et conec.
Tens raó.
Ja no soc el mateix.
En Chacko no em va preguntar pel meu passat, ni jo a ell.
Només ens importava el futur.
Com érem abans de coneixe'ns,
com era la nostra vida, això no ens importava.
Però ara que és aquí, Kedar, germà,
no vull perdre l'ocasió de saber més d'en Chacko.
Expliqui'm alguna història.
Què li puc dir?
En Chacko no és el que sembla.
És una bèstia.
Vull dir, és un crac fent torcebraços. Ho sabia, això?
No conec aquesta faceta seva.
Segur que té gana. Li preparo alguna cosa?
Un te, si pot ser.
Necessita ajuda a la cuina?
No, germà, posi's còmode.
Per cert, ¿on ha dit...
que havia anat?
No ho he dit.
No m'ho diu mai, on va.
No em diu quan se'n va ni quan torna.
I ho fa sovint, això d'anar-se'n?
Sempre, però quan torna se centra completament en la família.
Es queda a casa tot el dia.
Potser se sent culpable.
Em sembla increïble que en Chacko s'hagi convertit en un home de família.
Era el meu company d'entremaliadures.
No l'hi ha explicat mai?
Expliqui-m'ho vostè.
Li ha parlat mai del pare?
No.
És el nostre guru.
Ah, sí? Quin guru?
No me n'ha parlat mai.
Perdoni, parlo massa.
Val més que l'hi expliqui ell.
La Dinah va a l'escola Adarsh Vidya Mandir, oi?
Sí, com ho sap?
Per cert, com es va fer mal?
Em faig mal molt sovint.
L'altre en va sortir més malparat.
Com s'ho va...?
Què hi feia, aquí?
Tinc l'adreça d'en Ludo. Són tots allà.
El pare ha dit que ens retirem.
Toca girar full.
Vol que tornem.
S'ha tornat dèbil.
El pare que jo conec no s'hauria retirat mai.
Sempre ens ha dit que no tornem a casa sense haver acabat la feina.
Hem de rematar la feina, Nakul.
Jo la remataré.
Doncs vindré amb tu.
Pensa-t'ho bé. Al pare no li agradarà gens.
Ja m'ho he pensat. Envia'm les teves coordenades. Ja vinc.
Para! No t'acostis.
- Hola, Nadia. - Qui ets?
- Nadia, soc... - Para! O et disparo!
D'acord...
Nadia! Què fas? Deixa l'arma!
Qui és? És segur?
És el teu pare.
Ell és el meu...? Ell és en Bunny, el doble?
Sí, i també soc el teu pare.
No et crec. Demostra-ho.
Pregunta-ho a ta mare.
- No em fas una abraçada? - Jo no en faig.
D'acord. I xocar-la?
Aquí no hi ha ningú. Han marxat tots.
No et preocupis, els trobarem.
Porta els discs als informàtics.
Vull que descodifiquin les dades que hi quedin.
Nadia, on anem?
- Què és? - Tatxam!
L'has vist?
Surten la Honey i el Bunny. Ho sabies?
La teva primera aparició és al minut 35
i la segona, al minut 45.
Vaig intentar molts cops veure't la cara.
I després apareix la Honey ballant al minut 23.
I després mor, cap al minut...
Molt bé. Ja han passat totes les parts importants.
Ja n'he tingut prou.
No és gaire bona i, clarament, no és per a nens.
És la seva pel·li favorita.
Ara ja podem viure com una família normal?
El pare també és aquí.
Ara ja s'ha acabat el mode joc, oi?
Dinah!
Ho tens?
Estava molt cremat, gairebé destrossat.
- Però he pogut... - Digue'm la ubicació.
D'acord.
LOCALITZANT... ACCÉS DETECTAT
Els discs estan vinculats a dos mòbils
que es van activar per últim cop en aquest lloc.
ALERTA!
S'HA ACCEDIT AL DISC
Merda!
EN KD VA CAP ALLÀ
Venen cap aquí. Ens hem de preparar.
No ho entenc. Ja no tenim res que interessi al pare.
Això ja s'ha acabat.
En KD deu estar actuant sense el permís del pare.
O ha canviat d'idea.
- No fa per ell. - Bunny.
Tornem al mode joc?
Saps que t'estimem?
Saps que sempre et protegirem?
El que sigui que està passant acabarà molt aviat, d'acord?
Els qui ens persegueixen ens han trobat.
Porta la Nadia fora. Afanya't, sisplau.
Jo us puc ajudar.
Protegeix-la. És el millor que pots fer.
- Ja, però... - Germà, has de marxar.
Si ve algú, dispara.
Queda-te-la, en tinc una.
- Tu ets...? - Valenta.
- I jo soc...? - La meva mare.
I no deixaràs que em passi res.
Anem, Nadia?
Ves a buscar el pare, també.
Vigila. De pressa.
- Preparada? - Amb tu.
Corre, corre!
Avança amb el cotxe!
Jo et cobreixo, va!
Preparada?
Rahi.
Potser el pare t'ha perdonat,
però jo no.
Surt!
Aneu a buscar la nena!
Nakul, tu ocupa't de la Honey.
Honey!
- Estàs bé? - Sí.
Bé?
Hem de marxar amb la Nadia. Som-hi.
Hi ha un túnel. Segueix-me.
Corre! Corre! Corre!
Germà?
- Honey. - Honey!
Estàs bé?
- Estàs bé? - Hem de marxar amb la Nadia.
- Som aquí, d'acord? - D'acord.
Cuida't.
Perdona'm per tot. Gràcies.
Som-hi. Gràcies.
Abaixa el cap.
- Fins que jo t'avisi. - D'acord, Bunny.
Em dirà sempre "Bunny" i no "papa"?
Parlem d'igual a igual.
Nadia, a baix!
- Nadia, estàs bé? - Sí.
- Estàs bé? - Sí.
Vine, vine.
Honey, estàs bé? Sí?
Estic bé.
Aneu cap al vaixell. Jo us cobriré.
Què? Hi anirem junts.
Honey, això no és per nosaltres. És per la Nadia.
Us n'heu d'anar.
Queda't amb la mama. Jo vindré de seguida.
Jo vaig començar tot això
i ho he d'acabar. Sisplau.
Honey, sisplau. Marxeu.
Va.
Si no vens, et buscaré i et mataré!
Tu tens la culpa de tot!
Del pare,
de la nostra família,
del Nakul...
Ets el culpable de tot el que ha passat.
Som-hi.
Fill de puta!
Ei, KD.
Et deus pensar que ets especial.
El favorit del pare.
Segur que et va convidar a casa
i et va presentar la mare.
A mi també.
Era tot mentida.
La casa, l'esposa... Tot.
I estic completament segur
que la mare que tu vas conèixer no és qui vaig conèixer jo.
Et va cuinar? Pollastre cremat.
I te'l vas menjar.
El programa de lleialtat del pare.
Ens posa a prova.
Ho fa amb tothom.
El desgraciat...
Tria els orfes,
els dona una família i, després,
estem disposats a qualsevol cosa per ell.
A matar qui calgui
i a morir, si cal.
Era el joc del pare.
Qui soc avui és gràcies al pare.
Ell m'ho va prohibir.
"Deixa en Rahi en pau."
Li hauria d'haver fet cas, hòstia.
Però al final, KD,
tu també li has anat en contra.
Igual que jo.
Tu i jo som iguals.
Orfes assedegats d'amor i d'una família.
T'he donat una bona pallissa.
Unitat A, aquí unitat C.
Estem a deu minuts de les coordenades.
Arriba la cavalleria, Rahi.
Tens deu minuts.
Ves-te'n.
El pare està tot sol.
No té ningú que l'ajudi.
No li passarà res.
Subtítols: Nahuel Martino González
Supervisor creatiu Guillermo Parra